Livingston FC

Livingston Football Club er en skotsk fotballklubb som holder til i Livingston. Klubbens hjemmebane er Almondvale Stadium.

 Historie 
Klubben ble opprinnelig stiftet som Ferranti Thistle FC i 1943. Klubben skiftet navn til Meadowbank Thistle FC og flyttet til Meadowbank Stadium i Edinburgh da de ble valgt inn i den skotske ligaen i 1974. I 1995 flyttet klubben til Livingston og tok navnet Livingston FC.

Ferranti Thistle spilte i amatørligaen East of Scotland League. Meadowbank Thistle gjorde seg ikke spesielt bemerket i den profesjonelle ligaen, selv om de ble nummer 2 i nest høyeste divisjon i 1988. I 1995 ble de nest sist i Division Two (nivå 3), og begynte livet som Livingston FC i laveste profesjonelle divisjon.

Etter flyttingen til Livingston gikk det imidlertid langt bedre. Klubben vant Division Three i 1996, og i 1999 vant de Division Two. Med seieren i Division One i 2001 var de for første gang klare for øverste divisjon. Der debuterte de med et brak, med 3.-plass i sin første sesong. I 2004 vant Livingston sitt første mesterskap, med 2-0 over Hibernian i ligacupfinalen. Samme året nådde de semifinalen i den skotske FA-cupen.

Etter dette snudde lykken seg noe for klubben. Klubben ble satt under administrasjon for økonomiske problemer en periode, og våren 2006 ble de sist i Premier League.

 Sesonger 
SesongNivåLigaPlassEksterne lenker 2010.—2011. 3. League One 1.  http://www.rsssf.com/tabless/scot2011.html 2011.—2012. 2. Championship 5.  http://www.rsssf.com/tabless/scot2012.html 2012.—2013. 2. Championship 4.  http://www.rsssf.com/tabless/scot2013.html 2013.—2014. 2. Championship 6.  http://www.rsssf.com/tabless/scot2014.html 2014.—2015. 2. Championship 8.  http://www.rsssf.com/tabless/scot2015.html 2015.—2016. 2. Championship 9.  http://www.rsssf.com/tabless/scot2016.html 2016.—2017. 3. League One 1.  http://www.rsssf.com/tabless/scot2017.html 2017.—2018. 2. Championship 2.  http://www.rsssf.com/tabless/scot2018.html 2018.—2019. 1. Premiership 9.  http://www.rsssf.com/tabless/scot2019.html 2019.—2020. 1. Premiership 5. http://www.rsssf.com/tabless/scot2020.html 2020.—2021. 1. Premiership 6. http://www.rsssf.com/tabless/scot2021.html 2021—2022 1. Premiership 7. http://www.rsssf.com/tabless/scot2022.html

 Mesterskap og klubbrekorder 
 Ligacupmester: 2004
 Beste ligasesong som Livingston: 3.-plass i Scottish Premier League i 2002
 Beste ligasesong som Meadowbank Thistle: 2.-plass i Scottish First Division (nivå 2) i 1988
 Beste sesong i skotsk FA-cup som Livingston: Semifinale i 2004
 Beste sesong i skotsk FA-cup som Meadowbank Thistle: 4. runde (1/8 finale) 9 ganger
 Beste sesong i skotsk FA-cup som Ferranti Thistle: 3. runde i 1973/74
 Største tilskuerantall som Livingston: 10 024 mot Celtic 18. august 2001 (skotsk Premier League)
 Største tilskuerantall som Meadowbank Thistle: 4000 mot Albion Rovers 9. september 1974 (ligacupen 1. runde)
 Største seier som Livingston: 7-0 borte mot Queen of the South 29. januar 2000 (skotsk FA-cup 3. runde)
 Største seier som Meadowbank Thistle: 6-0 mot Raith Rovers 9. november 1985 (Division 2 (nivå 3))
 Største tap som Livingston: 0-7 mot Hibernian 8. februar 2006 (skotsk Premier League)
 Største tap som Meadowbank Thistle: 0-8 mot Hamilton Academical 14. desember 1974 (Division 2 (nivå 2))

 Litteratur 
 Flere utgaver av Rothmans/Sky Sports Football Yearbook, Headline Book Publishing, London
 Gordon Smailes: The Breedon Book of Scottish Football Records, Breedon, Derby 1995. ISBN 1-85983-020-X

Referanser

 Eksterne lenker 

 The Rec.Sport.Soccer Statistics Foundation

Kategori:Fotballag i Skottland
Kategori:Fotballag etablert i 1943